
מדינת ישראל
משרד האוצר
		                       מנהל הרכב הממשלתי


	

הודעה לעיתונות מכרז משאיות 10-2015-לרכישת משאיות בגדלים שונים 





[bookmark: _GoBack]מתפרסם בזאת מכרז מס' 10-2015 לרכישת משאיות בגדלים שונים ב-6 סלים כלהלן:
סל 1 –  משאית 8 טון 
סל 2 – משאית 12 טון 
סל 3-  משאית 15 טון
סל 4 – משאית 18 טון 
סל 5 – משאית 26 טון  
סל 6 – משאית 32 טון  
תקופת ההתקשרות לרכישת המשאיות תהיה ל-36 חודשים (שלוש שנים). למזמין שמורה אופציה להאריך את תקופת ההתקשרות לשלוש שנים נוספות במדורג לכל שנה נוספת או לשלוש שנים בבת אחת. בתנאים הזהים לתנאי ההתקשרות המקורית בכלל, ולעניין המחיר בפרט.
המזמין איננו מחויב לקבל את ההצעה הזולה ביותר או הצעה כלשהי והוא יהיה רשאי לבטל את המכרז מסיבות תקציביות או אחרות. המזמין שומר לעצמו את הזכות לפצל את ביצוע העבודה נשוא המכרז בין מספר מציעים.
תנאים מוקדמים להשתתפות במכרז:
ההשתתפות במכרז הינה רק למי שבידו אישור בתוקף, ממשרד התחבורה, שהוא משמש כחברת "הסעות" כמשמעו בצו הפיקוח על מצרכים ושירותים במשך שנתיים לפחות (הסעת סיור, הסעה מיוחדת והשכרת רכב) התשמ"ה-1985. יש לצרף מסמך בר-תוקף.
ההשתתפות במכרז מותנית בהמצאת כל האישורים הנדרשים לפי חוק עסקאות גופים ציבוריים (אכיפת ניהול חשבונות ותשלום חובות מס, שכר מינימום והעסקת עובדים זרים כדין), התשל"ז – 1977. 
 ההשתתפות במכרז מותנית בהפקדתה, יחד עם ההצעה, של ערבות בנקאית (או ערבות של מבטח כמשמעותו בחוק הפיקוח על עסקי ביטוח, התשמ"א-1981) אוטונומית ובלתי מוגבלת בתנאים הבאים לכל סל בנפרד כלהלן:   
ערבות לסל 1 בסך 50,000 ₪ . 
ערבות לסל 2 בסך 80,000 ₪ . 
ערבות לסל 3 בסך 100,000 ₪ . 
ערבות לסל 4 בסך 200,000 ₪ . 
ערבות לסל 5 בסך 60,000 ₪ . 
ערבות לסל 6 בסך 30,000 ₪ . 
סיור ספקים להכרת מרכיבי הדיגום ( משאיות אסירים וקירור)  ,רלוונטי לסל 2 וסל 5 בלבד.
 ההשתתפות במכרז מותנית ברכישת חוברת המכרז.
חוברת המכרז תימכר תמורת 500 שקלים לכל חוברת, שלא יוחזרו. התשלום ייעשה לזכות משרד האוצר - מינהל הרכב הממשלתי (הכנסות) מספר חשבון  02545-8.
לקבלת חוברת המכרז, בה מפורטים תנאי ההשתתפות במכרז, יש לפנות למשרדי מינהל הרכב הממשלתי בירושלים, רחוב בית הדפוס 12 גבעת שאול ירושלים אצל מר מורנו ברקי, או למזכירות מינהל הרכב הממשלתי בימים א' עד ה' בין השעות 0800-1500 (למעט ערבי חג, חגים וימי חול המועד), בצירוף קבלה המעידה על תשלום דמי הרכישה.
איש הקשר למכרז זה הוא מר מורנו ברקי במינהל הרכש הממשלתי בטלפון 025016118.
הצעות למכרז תוגשנה במעטפה סגורה ללא שום סימני זיהוי של המציע, ובציון מספר המכרז בלבד, ב- 2 עותקים. המעטפות תוכנסנה לתיבת המכרזים שבמינהל הרכב הממשלתי, עד יום  19.3.2015 שעה 12:00 בצהריים .
עיון בלתי מחייב במסמכי המכרז ניתן לבצע באתר האינטרנט של מינהל הרכב הממשלתי שכתובתו: http://www.vehicl.mof.gov.il .
בכל מקרה של סתירה בין הוראות מודעה זו וההוראות המצויות בחוברת המכרזים גוברות האחרונות.

